Եռաֆազ Հոսանք, եռաֆազ համակարգ, փոփոխական հոսանքով Էլեկտրական Էներգիա ստանալու, հաղորդելու և բաշխելու առավել տարածված համակարգ, ըստ որի՝ փոփոխական հոսանքի գեներատորի 3 փաթույթներում առաջանում են 3 փոփոխական Էլշուներ՝ մեծությամբ հավասար, իսկ ֆազով միմյանց նկատմամբ 1/3 պարբերությամբ շեղված։ Եռաֆազ հոսանքի համակարգը մշակել է Միխայիլ Դոլիվո-Դոբրովոլսկին (1888)։ Այդ համակարգի առավելություններն են՝ պտտվող մագնիսական դաշտի ստացման պարզությունը և հաղորդալարերի հատվածքի տնտեսումը՝ էներգիայի հաղորդման ժամանակ (միաֆազ փոփոխական հոսանքի համեմատ)։ էներգիան հաղորդվում է 3, սակավ՝ 4 հաղորդալարով։